**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**Hulladékgazdálkodásról szóló önkormányzati rendelet felülvizsgálata I. forduló**

**ELŐADÓ:**

Mestyán Valéria

címzetes főjegyző

Tisztelt Képviselő-testület!

A Magyarország helyi önkormányzatairól szóló [2011. évi CLXXXIX. törvény 13. § (1) bekezdés](https://njt.hu/jogszabaly/2011-189-00-00)e szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a 19. pont szerint a hulladékgazdálkodás.

A hulladékról szóló 2012. évi CLXXXV. törvény 88.§ (4) bekezdése hatalmazza fel a települési önkormányzat képviselő-testületét, hogy rendeletben állapítsa meg többek között a hulladékgazdálkodási közszolgáltatás ellátásának és igénybevételének szabályait.

A képviselő-testületi és bizottsági üléseken több ízben hangzott el javaslat, felvetés a település hulladékgyűjtésével, rendszerével kapcsolatban.

A szolgáltatóval történ konzultációt is figyelembe véve megoldási javaslatok:

1. **Szőlőhegy bevonása a hulladékgyűjtésbe:**

* a házhoz menő gyűjtés nem biztosítható a zártkerti utak jellegére, időjárási viszonyokra tekintettel.
* megoldás: zárt helyen gyűjteni a hulladékot, DE az ingatlanhasználóknak be kell jelentkezni a szolgáltatótóhoz, (idény, állandó) annyi db zsákot (szolgáltatói logós) kap, ahány szállítás adott évben lesz. A szállítások napját a szolgáltatóval egyeztetni az önkormányzat. Fontos itt csak a fent írt zsákban elhelyezett hulladék lehet. Ezzel egyidejűleg a szelektív gyűjtés is így megoldható lenne.

A rend fenntartása miatt – zárt hely – kialakítása, ellenőrzés szükséges, akár nyitvatartási idő meghatározása a hulladék lehelyezésére.

1. **Zöldhulladék témaköre:**

Az új jogszabályi környezethez igazodik a rendelet-tervezet.A zöldhulladék gyűjtésének, kihelyezésének a feltételei kerültek meghatározásra.

Azokon a településeken, ahol van házhoz menő zöldhulladék gyűjtés csak barna színű gyűjtőedényben vagy a szolgáltató által forgalmazott biológiailag lebomló, feliratos zsákban lehet majd kihelyezni a zöldhulladékot mennyiségi korlátozás nélkül. A nyesedéket kötegelni kell a megadott méretben. Tehát a rendelet értelmében a zöldhulladékot csak gyűjtőedényben vagy biológiailag lebomló zsákban lehet kihelyezni mennyiségi korlátozás nélkül, de pl. fekete vagy bármilyen biológiailag nem lebomló zsákban nem. A nem megfelelően kihelyezett hulladék nem kerül elszállításra.

* A képződés helyén a zöldhulladékot elsősorban házi komposztálás útján komposztálni kell.
* Ha a zöldhulladékot házi komposztálás útján nem komposztálja, a zöldhulladék elkülönített gyűjtésének céljára gyártott gyűjtőedényzetben vagy biológiailag lebomló hulladékgyűjtő zsákban gyűjteni és a közszolgáltatónak szállítási napokon átadni,
* A 3 cm-nél nem vastagabb ág és nyesedék zöldhulladékot elszállításhoz legfeljebb 1 méternél nem hosszabb darabokban kötegelni, a falevelet és kaszálékot gyűjtőedényzetben vagy zsákolva, zsákonként és kötegenként maximum 20 kg tömeg betartásával átadni,

Kisebb, háttér településeken is, Balaton-parton pedig egyre nagyobb gond a nagyobb mennyiségű zöldhulladék kérdése, annak tükrében, hogy a veszélyhelyzet után életbe lép a teljes tilalom a növényi hulladék, és általában az égetés tekintetében.

A fenti feltételekkel a szolgáltató tehát mennyiségi korlátozás nélkül elviszi a zöldhulladékot.

Megoldási lehetőség: Önkormányzati vagy bérelt területen, zárt – bekerített – helyen gyűjteni az ingatlantulajdonosok által keletkezett és zöldhulladék gyűjtésre nem alkalmas anyagot.

Lehet saját aprítás és elszállítás: ez költség-, munkaerőigényes. A terület rendjét szintén biztosítani kell.

Lehet vállalkozóval kötni megállapodást, és meghatározott időközönként ledarálja és elszállítja – az anyagért.

1. **Szelektív hulladék:**

A hulladéktörvény szerint: *elkülönítetten gyűjtött hulladék:* olyan hulladék, amelyet fajta és jelleg – adott esetben típus – szerint a képződés helyén a vegyes hulladéktól, illetve más fajtájú, jellegű vagy típusú hulladéktól elkülönítve gyűjtenek;

A közszolgáltató által a házhoz menő szelektív hulladékgyűjtés a legmagasabb szintű ellátási forma.

A hulladékgyűjtő szigetek „korában” azok rendeltetésszerű használata komoly kívánni valót hagyott.

**A rendelet-tervezet a jelenleg hatályos rendelethez képest a következőkben újulna meg:**

- a területi hatály nem csak belterületre, hanem a zártkertre is kiterjedne

4. §.

Az ingatlan típus kibővítésre kerül a lakóegységgel, a lakóegység fogalmának pontos meghatározásával. Mivel a közszolgáltatás díját lakóegységenként kell megfizetni, indokolt a rendeletben a fogalom pontos meghatározása.

6.§.

Megfogalmazásra kerül, hogy az ingatlan használó köteles szabvány gyűjtőedényt beszerezni a vegyes települési hulladék gyűjtéséhez, továbbá a gyűjtőedényre köteles a szolgáltató által rendszeresített edénymatricát felragasztani. Ez alapján a vegyes települési hulladék a jövőben csak gyűjtőedényből lesz elszállítva, a fekete zsákban kihelyezett hulladék nem kerül elszállításra.

Gyakorlati kivitelezése e kötelezettségnek és a rendeletben foglaltaknak, az ingatlanhasználók általános tájékoztatása. Az edényzetek ki- és visszahelyezésére megoldás lehet a fixen elhelyezett edényzet, amiből a zsákot a szolgáltató elviszi.

7.§.

A d. pontba bekerült, hogy zöldhulladékot csak gyűjtőedényben vagy biológiailag lebomló zsákban lehet kihelyezni. Ezzel meglesz az összhang a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet 4. §-ának a zöldhulladékra vonatkozó előírásával:

*A képződés helyén a zöldhulladékot a zöldhulladék elkülönített gyűjtésének céljára gyártott* ***gyűjtőedényben vagy biológiailag lebomló hulladékgyűjtő zsákban kell gyűjteni****…*

A településen választható gyűjtőedény méretekről a 385/2014. (XII. 31.) Korm. rendelet 2016. január 1-től alkalmazandó 7. § (1a)-(1c) bekezdései rendelkeznek, mely szerint a vegyes hulladék gyűjtésére szolgáló 2 különböző űrmértékű gyűjtőedény közül a természetes személy ingatlanhasználó részére legalább egy olyan gyűjtőedény választásának lehetőségét kell biztosítani, melynek űrmértéke a 80 litert nem haladja meg. A lakóingatlant egyedül és életvitelszerűen használó természetes személy ingatlanhasználó részére legalább egy olyan gyűjtőedény választásának lehetőségét kell biztosítani, amelynek űrmértéke a 60 litert nem haladja meg. A 60 literes gyűjtőedény használatra az ingatlanhasználó csak abban az esetben jogosult, ha a települési önkormányzat által kiadott igazolás útján a közszolgáltató részére bizonyítja annak tényét, hogy a lakóingatlant egyedül és életvitelszerűen használja.

Ebben az esetben az edényméret választék:

60 literes,

80 literes,

110 literes vagy 120 literes (négyzet keresztmetszetű kerekes)

240 literes hulladékgyűjtő edényzet vagy

1100 literes konténert a közszolgáltatáshoz igénybe venni,

Amennyiben az edényméret választék tartalmazza a 80 literes edényt, akkor a 60 literes edényt csak a **lakóingatlant egyedül és életvitelszerűen használó természetes személy ingatlanhasználó** választhatja. Ebben az esetben a rendeletben meg kell határozni az igazolás kiállításának körülményeit.

**szabályozási javaslat:**

7.§ (1) 60 literes gyűjtőedényzetet, a lakóingatlant egyedül és életvitelszerűen használó természetes személy ingatlanhasználó vehet igénybe, csak abban az esetben, ha annak tényét, hogy a lakóingatlant egyedül és életvitelszerűen használja, a települési önkormányzat által kiadott igazolás útján a közszolgáltató részére bizonyítja. Az igazolás kiállítására vonatkozó kérelmet a Balatonkeresztúri Közös Önkormányzati Hivatal Balatonberényi Kirendeltségéhez kell benyújtani.

1. A települési önkormányzat jegyzője az általa a Vizuál Regiszter program keretében vezetett helyi nyilvántartás adatai közül jelen szakasz szabályai alapján a hulladékgazdálkodási közszolgáltatás végzésének feltételeiről szóló 385/2014. (XII.31.) Korm. rendelet (a továbbiakban: Korm.rend.) 7. § (1b) bekezdésében meghatározott feladat ellátásához a polgárok személyi adatainak és lakcímének nyilvántartásáról szóló 1992. évi LXVI. törvény 17. § (2) b) pontjában meghatározott adatokat átadja a települési önkormányzat képviselő- testületének helyi nyilvántartás vezetéséhez.
2. A Korm. rend. 7. § (1b) bekezdésben meghatározott igazolás kiadása esetén a lakóingatlant egyedül használónak kell tekinti azt a természetes személyt, aki az (2) bekezdésben meghatározott nyilvántartás szerint az adott települési címen egyedül él. A lakóingatlant életvitelszerűen használónak pedig az a természetes személy tekinthető, aki esetében kettő másik, magát igazoló természetes személy írásban, az Önkormányzati Hivatal illetékes ügyintézője felé nyilatkozatával ezt a tényt igazolja.
3. A képviselő-testület az e szakaszban meghatározott igazolás kiadására irányuló hatáskörét átruházza a polgármesterre.
4. Az igazolásnak tartalmaznia kell:
5. a természetes személy ingatlanhasználó nevét, természetes személyazonosító adatait és bejelentett lakcímét,
6. a kérelmezett ingatlan adatait.
7. Az igazolás érvényességi ideje 5 év.
8. Amennyiben az igazolás érvényességi ideje alatt az igazolás kiadására vonatkozó feltételekben változás következik be, az ingatlanhasználó köteles azt 15 napon belül Balatonberény Község Polgármesterének bejelenteni.
9. Az aki a (7) bekezdés szerinti bejelentési kötelezettségét elmulasztja, köteles a közszolgáltatási díj számlázására és beszedésére jogosult részére visszamenőleg, a 60 literes és az igazolási kérelem benyújtásakor használt edényzet közötti közszolgáltatási díjkülönbözetét kamattal növelten egy összegben megfizetni.

**Ez a jelenleg hatályos rendelkezésünk:**

*(2) A rendelet 1.§ (3) bekezdésének hatálya alá tartozó és a lakóingatlanukat egyedül életvitelszerűen használó természetes személyek az (1) bekezdésben meghatározott módon  a települési hulladékgazdálkodási közszolgáltatás céljára az (1) bekezdésben meghatározott gyűjtőedényen kívül a 60 literes gyűjtőedényt is igénybe vehetnek.*

*(3) A képviselő-testült a lakóingatlanukat életvitelszerűen és egyedül használó, természetes személy ingatlanhasználók részére e tény bizonyítására vonatkozó igazolás (továbbiakban: igazolás) kiállításával kapcsolatos hatáskörét átruházza a polgármesterre.*

*(4) Az igazolás kiállítására vonatkozó kérelmet Balatonberény Község Polgármesterének címezve a Balatonkeresztúri Közös Önkormányzati Hivatal Balatonberényi Kirendeltségén kell benyújtani.*

*(5) Az életvitelszerűen egyedül élés igazolására irányuló kérelemhez csatolni kell a kérelmező adott ingatlanra vonatkozó lakcímkártyájának másolatát.*

*(6) Az eljárás során kérelmező nyilatkozatot tesz arra vonatkozóan, hogy a kérelemben megjelölt ingatlanban életvitelszerűen és egyedül él.*

*(7) Az igazolás érvényességi ideje – a feltételek fennállta esetén – 65 év feletti kérelmezők esetében 3 év, 45 és 65 év közötti kérelmezők esetében 2 év, 45 év alatti kérelmezők esetében 1 év.*

*(8) Az igazolásnak tartalmaznia kell:*

1. *a természetes személy ingatlanhasználó nevét, természetes személyazonosító adatait és bejelentett lakcímét,*
2. *a kérelmezett ingatlan adatait,*
3. *az igazolás érvényességi idejét.*

*(9) Amennyiben az igazolás érvényességi ideje alatt az igazolás kiadására vonatkozó feltételekben változás következik be az ingatlanhasználó köteles azt 15 napon belül Balatonberény Község Polgármesterének és a közszolgáltatónak bejelenteni.*

**A szüneteltetés feltételeit tartalmazza.**

Jelenleg településenként eltérőek a szüneteltetés feltételei, több rendeletben utólagos igazolás nélkül lehet kérni, ez visszaélésre ad lehetőséget.

A javaslat szerint a szüneteltetést legalább 6 hónapos időtartamra lehet kérni, és az ingatlan használaton kívüliségének tényét utólagosan közműszámlával kell igazolni. Az ügyfelek részére egyszerűbbé teszi az igazolást az a lehetőség, hogy maguk készíthetnek a víz- vagy villanyóráról felvételt, a felvétel készítés dátumát aznapi újsággal kell igazolni. A koronavírus miatt a közműszolgáltatók nem vállaltak leolvasást, ezért a 2020. évben is lehetőség volt a szüneteltetés ilyen módon történő igazolására, az ügyfelek és a szolgáltató szempontjából is egyszerű és jó módszer.

Jelenlegi rendelethez képest változás a 30 kWh helyett 50 kWh lenne.

Azokon a településeken, ahol az ingatlan nyilvántartás szerint van **üdülő vagy hétvégi ház jellegű** épület, az általuk kötelezően igénybe veendő időszakot meg kell határozni, ennek az időszaknak legalább 6 hónapnak kell lennie. Jelenlegi szabályozásunk: **április 15. – október 15.**

14.§.Az**elkülönítetten gyűjtött vegyes csomagolási hulladékok és az üveghulladék gyűjtésének, kihelyezésének a feltételei kerültek meghatározásra.**

A szelektív hulladékot vagy gyűjtőedényben (kiosztott 240 lit. kuka, vagy az ingatlanhasználó által megvásárolt bármekkora sárga edény) vagy a szolgáltató által biztosított feliratos, átlátszó zsákban lehet kihelyezni. A feliratos zsákból 1 db cserezsákot biztosít a szolgáltató, ha ennél többre van igény, akkor az megvásárolható lesz (2021. februártól) a többlethulladékos zsákot értékesítő boltokban is.

Az üveghulladék zöld színű gyűjtőedényben vagy a szolgáltató által biztosított feliratos, zöldszínű zsákban kell kihelyezni. A feliratos zsákból 1 db cserezsákot biztosít a szolgáltató, ha ennél többre van igény, akkor az szintén megvásárolható lesz a többlethulladékos zsákot értékesítő boltokban 2021. februártól.

Tehát a rendelet értelmében a szelektív hulladékot csak gyűjtőedényban vagy feliratos zsákban lehet kihelyezni mennyiségi korlátozás nélkül, de pl. fekete vagy nem feliratos zsákban nem. A nem megfelelően kihelyezett hulladék nem kerül elszállításra.

15.§.**A zöldhulladék gyűjtésének, kihelyezésének a feltételei kerültek meghatározásra.**

Azokon a településeken, ahol van házhozmenő zöldhulladék gyűjtés (jellemzően a balatonparti települések) csak barna színű gyűjtőedényben vagy a szolgáltató által forgalmazott biológiailag lebomló, feliratos zsákban lehet majd kihelyezni a zöldhulladékot mennyiségi korlátozás nélkül. A nyesedéket kötegelni kell a megadott méretben. Tehát a rendelet értelmében a zöldhulladékot csak gyűjtőedényben vagy biológiailag lebomló zsákban lehet kihelyezni mennyiségi korlátozás nélkül, de pl. fekete vagy bármilyen biológiailag nem lebomló zsákban nem. A nem megfelelően kihelyezett hulladék nem kerül elszállításra.

16.§.**A lomhulladék gyűjtésének, kihelyezésének a feltételei kerültek meghatározásra.**

Egyértelműen meghatározásra került, hogy a lomtalanítást csak a természetes személy ingatlanhasználók vehetik igénybe a Ht. 2.§. (1) bek. 39 pontja alapján.

Más szolgáltatóknál már jól működő módon, bevezetésre kerülne a lomtalanítás igénybevételéhez az előzetes regisztráció. Ez azt jelenti, hogy a szolgáltató honlapján, telefonon vagy egy papír alapú nyomtatvány kitöltésével az ingatlan használó jelzi, hogy igénybe kívánja venni a lomtalanítást. A szolgáltató ellenőrzi, hogy jogosult-e a szolgáltatásra (szerepel díjfizetőként, nem szüneteltet, nem vállalkozás, stb.). Csak a beregisztrált ingatlanhasználóktól lesz elszállítva a lom hulladék.

Fontos változás a rendelet szövegében, hogy a kihelyezhető lom mennyisége 2 m3-ben kerül meghatározásra, tehát a közszolgáltatás körében, díjmentesen ennyi lom hulladék lesz elszállítva. A mennyiség korlátozás már az ország sok településén bevezetésre került, pl. a környékünkön Siófok, Marcali és Kaposvár város is meghozta ezt a korlátozást.

Pontosan meghatározásra kerültek a lom hulladék körébe tartozó hulladékok is.

1.sz. melléklet

a jelenlegi szolgáltatással tartalmazza a hulladékszállítás rendjét.

2. sz. melléklet

Itt kell felsorolni a hulladékgazdálkodási közszolgáltatással ellátandó területeket:

belterületi utcák

zártkert

Balatonberény, 2021. 09. 19.

Mestyán Valéria sk.

címzetes főjegyző