**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**Klímabarát Települések Szövetségéhez**

**történő csatlakozás lehetősége**

**ELŐADÓ:**

Horváth László polgármester

Tisztelt Képviselő-testület!

A 2021. szeptember-december hónapokra tervezett napirendek között javaslat hangzott el a „Klímabarát Települések Szövetségéhez történő csatlakozás lehetősége” témakör.

Ezzel kapcsolatosan mellékelem a szövetség honlapján található csatlakozási dokumentumokat, és egy-két kiemelést.



**Tagjaink**

A Klímabarát Települések Szövetsége Magyarország egyetlen tematikus céllal szerveződő önkormányzati szövetsége. A mára több, mint 60 önkormányzati taggal rendelkező szövetség néhány lelkes polgármester és szakértő összefogásával azért jött létre, hogy a szakmai tapasztalatok megosztásával megkönnyítse, segítse helyi, települési szinten az elkerülhetetlen változáshoz történő alkalmazkodást és a kihívásokra történő felkészülést. A Klímabarát Települések Szövetségének tagjai között találunk közöttük párszáz fős falvakat, kistelepüléseket, fővárosi kerületeket és megyei jogú városokat is az ország minden részéről, tágabban pedig a Kárpát-medence magyarlakta vidékeiről.

**Mit kínálunk tagönkormányzatainknak, partnereinknek?**

A Szövetség többek között szakmai konferenciákkal, képzésekkel, előadásokkal és a pályázati lehetőségeket, szakmai híreket tartalmazó havi hírlevéllel kívánja támogatni partnereit. A Szövetség szolgáltatásai között szerepel emellett klímastratégiák, SECAP-ok kidolgozása, módszertani és pályázati tanácsadás, valamint környezetvédelmi, klímavédelmi fókuszú lakossági kampányok megvalósítása is.

**Klímabarát Díj és Klímabarát Fotópályázat**

A Klímabarát Települések Szövetsége hagyományteremtő jelleggel 2020-ban elindította a Klímabarát Díj pályázatot, ahol a díjnyertes önkormányzatok szakmai képzésekben és átfogó kommunikációs támogatásban részesülnek. A környezet és a klímavédelem iránt érdeklődő lakosság és civil szervezetek számára pedig a Szövetség 2021-től évente meghirdeti a Klímabarát Fotópályázatot is.

**Együttműködő partnereink**

A Klímabarát Települések Szövetsége a Polgármesterek Klíma- és Energiaügyi Szövetségének támogató tagja (supporter of Covenant of Mayors) valamint 2018-tól Szövetségünk a Nemzeti Fenntartható Fejlődési Tanácsban (NFFT) állandó tagként képviseli önkormányzati szövetségeket és a Tanács munkájában is aktívan részt vesz.

<http://www.klimabarat.hu/tagtelepulesek>

A fizetendő tagdíj 5000 fő alatti települések esetében 10 Ft/fő (település lakosságszáma) 2021. január 1-én 1242 fő.

**Határozati javaslat:**

Balatonberény Község Önkormányzat Képviselő-testülete a “A Klímabarát Települések Szövetségéhez történő csatlakozás lehetősége” című előterjesztést megtárgyalta és támogatja azt a szándékot, hogy Balatonberény Önkormányzata csatlakozzon a Klímabarát Települések Szövetségéhez.

Az Önkormányzat:

* támogatja az Egyesülethez való csatlakozást,
* az Egyesület céljaival egyetért,
* felhatalmazza …………………… név ……………………………. szám alatti lakost, hogy kijelölt klímakoordinátorként képviselje a települést az Egyesületben,
* az éves tagdíjat befizeti,
* kötelezettséget vállal, hogy évente beszámolót készít a település tevékenységéről a Klímabarát Ajánlások figyelembevételével,
* elkezd a település klímastratégiáján dolgozni.

A képviselő-testület felkéri a polgármestert, hogy a Szövetség 1126 Budapest, Böszörményi út, 23-25. székhelyére a csatlakozási nyilatkozatot küldje meg.

Határidő: 2021. október 10.

Felelős: Horváth László polgármester

Balatonberény, 2021. szeptember 17.

Horváth László sk.

polgármester