**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. október 7.-ei nyilvános ülésére**

**TÁRGY:**

**Döntés a 65. év feletti balatonberényi lakosok 2021. évi támogatásáról**

**ELŐADÓ:**

Horváth László

polgármester

Tisztelt Képviselő-testület!

A képviselő-testület önkormányzati rendeletében döntött arról, hogy a Balatonberényben állandó lakóhellyel rendelkező 65. életévüket betöltött polgárait minden évben évente egy alkalommal, a karácsony előtti időszakban, jövedelemtől függetlenül támogatásban részesíti. Az önkormányzati rendelet az ellátás formáját, a „kifizetés” módjait, valamint annak végső időpontját határozza meg azzal a rendelkezéssel, hogy a képviselő-testület minden év október hónapban határozattal dönt a támogatás formájáról és annak összegéről. A támogatás formája lehet természetbeni (vásárlási utalvány) vagy pénzbeli. 2020. évben a 65. év feletti, Balatonberényben állandó lakóhellyel rendelkező személyek – tekintettel a pandémiára is – 3.000 Ft értékű Coop vásárlási utalványban részesültek. A 2021. évi költségvetésben erre a célra 1.300.000 Ft került elkülönítésre. A Balatonkeresztúri Közös Önkormányzati Hivatal 2021. szeptemberi népesség-nyilvántartási adatai szerint a támogatásban részesíthető személyek száma 391 fő. A jogosultak körébe beszámításra kerülnek azok a személyek is, akik ez év december 31. napjáig betöltik a 65. életévüket.

Javaslom, hogy a T. Képviselő-testület a tavalyi évhez hasonlóan Coop vásárlási utalványt adjon a jogosultak részére 3.000 Ft értékben, az így juttatott összeg a 2021. évi költségvetésben rendelkezésre áll. Az utalványok érvényességi ideje 2022. március 31-ig szólna.

**Határozati javaslat:**

Balatonberény Község Önkormányzat Képviselő-testülete a jóléti célú támogatásokról szóló 11/2021.(X…) önkormányzati rendelet 3.§ (3) bekezdése alapján a Balatonberényben állandó lakhellyel rendelkező 65. életévüket betöltött polgárai részére 2021. évben 3.000 Ft értékű COOP vásárlási utalványt ad a 2021. évi költségvetés terhére.

Határidő: 2021. december 20.

Felelős: Horváth László polgármester

Balatonberény, 2021. szeptember 29.

Horváth László

polgármester